OPĆINA HLEBINE


JAVNI NATJEČAJ ZA (SU)FINANCIRANJE PROGRAMA/PROJEKATA UDRUGA U PODRUČJU SOCIJALNE I HUMANITARNE DJELATNOSTI 
 U 2022. GODINI

UPUTE ZA PRIJAVITELJE

Datum raspisivanja javnog natječaja
26. siječnja 2022.
Rok za dostavu prijava
4. ožujka 2022. do 12:00 sati
I.  OPIS PROBLEMA ČIJEM SE RJEŠAVANJU ŽELI DOPRINIJETI OVIM JAVNIM NATJEČAJOM

Na području Općine Hlebine kontinuirano se doprinosi razvoju civilnog društva u lokalnoj zajednici kroz potpore u provođenju programa/projekata koji su od interesa za opće dobro, a provode ih udruge iz područja socijalne i humanitarne djelatnosti. 


Aktivnostima od interesa za opće dobro smatraju se osobito aktivnosti udruga koje pridonose zaštiti i promicanju ljudskih prava, zaštiti i promicanju prava nacionalnih manjina, zaštiti i promicanju prava osoba s invaliditetom i djece s teškoćama u razvoju, starijih i nemoćnih, jednakosti i ravnopravnosti te mirotvorstvu i borbi protiv nasilja i diskriminacije, promicanju vrijednosti Domovinskog rata, zaštiti i brizi i izobrazbi djece i mladih te njihovu aktivnom sudjelovanju u društvu te drugim aktivnostima namijenjene sprječavanju, prepoznavanju i rješavanju problema i poteškoća pojedinaca, obitelji, društvenih skupina i zajednica te poboljšanju kvalitete njihovog života. Postupak financiranja programa/projekata udruga provodi se u skladu s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje  provode udruge i Pravilnikom o financiranju programa i projekata udruga koje su od interesa za Općinu Hlebine. 

II. CILJEVI JAVNOG NATJEČAJA I PRIORITETI ZA DODJELU SREDSTAVA 


Opći cilj ovog javnog natječaja je omogućiti kvalitetniji život ranjivim skupinama mještana Općine Hlebine (osobe s invaliditetom, osobe s posebnim potrebama, umirovljenici).


Specifični cilj ovog javnog natječaja je omogućiti realizaciju projekata/programa i aktivnosti kojima će se doprinijeti ostvarenju općeg cilja.

Prioriteti za dodjelu sredstava:
1. programi/projekti socijalnog i humanitarnog značaja za unapređenje kvalitete života osoba s invaliditetom,

2. programi/projekti zdravstvene i socijalne zaštite te poboljšanje kvalitete življenja umirovljenika.

Kriteriji za donošenje odluke o financijskoj potpori:

1. institucionalna sposobnost prijavitelja,

2. važnost projekta i doprinos lokalnoj zajednici,

3. relevantnost programa/projekta,

4. detaljni opis projekta i razrađen proračun,
5. udio vlastitih sredstava i sredstava iz drugih izvora u provedbi programa/projekta.

III. PLANIRANI IZNOSI I UKUPNA VRIJEDNOST JAVNOG NATJEČAJA


Za (su)financiranje programa/projekata u okviru ovog javnog natječaja raspoloživ je iznos od 5.000,00 kuna. Najmanji iznos traženih sredstava za (su)financiranje projekta je 1.000,00 kuna, a najveći 5.000,00 kuna. Programi/projekti se mogu financirati u 100% iznosu ukupnih prihvatljivih troškova programa/projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva. 


Svaka udruga u okviru javnog natječaja može prijaviti i ugovoriti najviše 1 (jedan) program/projekt za razdoblje provedbe do 12 mjeseci u periodu od 1.1.2022. do 31.12.2022. godine. 

U sklopu planirane vrijednosti, Općina Hlebine namjerava dodijeliti bespovratna sredstva za provedbu 3 programa. 

Sredstava za provođenje programa/projekta osigurana su u Proračunu Općine Hlebine Razdjel 003 DRUŠTVENE, SOCIJALNE I DRUGE DJELATNOSTI, Glava 00302 SOCIJALNA SKRB, Program 1006 SOCIJALNA SKRB, Aktivnost 100601 Naknade za potpore građanima, kućanstvima i udrugama, a mogu se iskoristiti najkasnije do 31. prosinca 2022. godine.

IV. FORMALNI UVJETI JAVNOG NATJEČAJA

Prihvatljivi prijavitelj

Prijavitelj mora:

1. biti pravna osoba registrirana kao udruga, sukladno Zakonu o udrugama koja u svojem temeljnom aktu ima definirano neprofitno djelovanje, registrirana kao neprofitna organizacija odnosno kao zdravstvena ili socijalna udruga čiji su članovi osobe s prebivalištem na području Općine Hlebine, a programi udruga su od posebnog interesa za korisnike (npr. udruge slijepih, udruge invalida, udruge umirovljenika),

2. provoditi projekte i programe iz područja socijalne i humanitarne djelatnosti koji doprinose kvaliteti življenja mještana Općine Hlebine, te trebaju biti usmjerene na stvarne potrebe krajnjih korisnika,
3. provoditi projekte i programe koji promiču ustavne vrednote Republike Hrvatske.


Pravo prijave na javni natječaj nemaju:

1. udruge koje nisu upisane u Registar neprofitnih organizacija; 

2. strukovne udruge čiji rad/djelatnost nije vezana uz pružanje usluga u području socijalne i humanitarne djelatnosti.

Prednost pri (su)financiranju


Sukladno kriterijima za ocjenjivanje pristiglih programa/projekata, najveći broj bodova te time i prednost pri (su)financiranju mogu ostvariti udruge čiji program/projekt se ocjeni kao relevantan te koje svojim programom/projektom zadovoljavaju potrebe osoba s posebnim potrebama, osoba s invaliditetom, umirovljenika, te indirektno svih mještana Općine Hlebine na koje će projekti imati utjecaj.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Sredstvima ovog natječaja mogu se (su)financirati samo stvarni i prihvatljivi troškovi, nastali provođenjem programa/projekta u vremenskom razdoblju naznačenom u ovim Uputama. 


Pod prihvatljivim izravnim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su: 

· organizacija obrazovnih i sličnih aktivnosti, okruglih stolova (pri čemu treba posebno naznačiti vrstu i cijenu svake usluge), 

· materijal za aktivnosti,

· grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene), 

· usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge), 
· troškovi reprezentacije vezani uz organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika i sl.),  

· troškovi nabavke opreme nužne za provedbu projekta/programa koja mora biti specificirana po vrsti i iznosu, 

· putni troškovi (npr. dnevnice za službena putovanja), 

· izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja),
· ostali troškovi koji su izravno vezani za provedbu aktivnosti programa ili projekta.

Pod neizravnim troškovima podrazumijevaju se troškovi koji nisu izravno povezani s provedbom programa ili projekta, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi.

U neprihvatljive troškove spadaju:

· ulaganja u kapital ili kreditna ulaganja, jamstveni fondovi;

· troškovi kamata na dug;

· kazne, financijske globe i troškovi sudskih sporova;

· troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;

· troškovi koji nisu predviđeni Ugovorom;

· zajmovi drugim organizacijama ili pojedincima;

· drugi troškovi koji nisu u neposrednoj povezanosti sa sadržajem i ciljevima projekta.
V. KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Natječaju na dostavu projektnih prijedloga i natječajnoj dokumentaciji:

1. Opisni obrazac prijave programa ili projekta – Obrazac 1,

2. Obrazac Proračuna programa ili projekta  – Obrazac 2,

3. Izjavu o nepostojanju dvostrukog financiranja – Obrazac 3,

4. Izjavu o urednom ispunjenju obveza iz svih prethodno sklopljenih ugovora o financiranju iz proračuna Općine i drugih javnih izvora – Obrazac 4,

5. Popis priloga – Obrazac 5,

6. Izjavu o partnerstvu – Obrazac 6 (ukoliko je primjenjivo).

Sadržaj opisnog obrasca programa ili projekta:

Opisni obrazac projekta/programa dio je obvezne dokumentacije. Sadrži podatke o prijavitelju, partnerima te sadržaju projekta/programa koji se predlaže za financiranje. Obrasci u kojima nedostaju podaci vezani uz sadržaj projekta neće biti uzeti u razmatranje. Obrazac je potrebno ispuniti na računalu. Rukom ispisani obrasci neće biti uzeti u razmatranje. Ukoliko opisni obrazac sadrži gore navedene nedostatke, prijava će se smatrati nevažećom. 

Sadržaj obrasca proračuna programa ili projekta:

Obrazac proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima projekta/programa, kao i o bespovratnim sredstvima koja se traže od davatelja. Prijava u kojima nedostaje obrazac Proračuna neće biti uzeta u razmatranje, kao ni prijava u kojoj obrazac Proračuna nije u potpunosti ispunjen. Obrazac je potrebno ispuniti na računalu. Rukom ispisani obrasci neće biti uzeti u razmatranje. 
Gdje poslati prijavu?


Prijave se dostavljaju isključivo na propisanim obrascima ispunjenima na računalu, koji su zajedno s Uputama za prijavitelje i ostalom dokumentacijom, dostupni na mrežnoj stranici Općine Hlebine: www.hlebine.hr.


Prijave se mogu dostaviti na dva načina:

1. poštom preporučeno u zatvorenoj omotnici na adresu:

OPĆINA HLEBINE

Trg Ivana Generalića 1

48323 Hlebine

s naznakom

„Javni natječaj za financiranje programa/projekata udruga u području socijalne i humanitarne djelatnosti na području Općine Hlebine za 2022. godinu – NE OTVARAJ“

2. osobnom dostavom zatvorene omotnice u prostorije Općine Hlebine.  

Rok za slanje prijave:

Rok za slanje prijave je 4. ožujka 2022. godine do 12:00 sati. 


Sve prijave poslane izvan roka neće biti uzete u razmatranje.

Kome se obratiti ukoliko imate pitanja:

Sva pitanja vezana uz javni natječaj mogu se postaviti elektroničkim putem slanjem upita na sljedeću adresu: opcinahlebine@gmail.com

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

VI. PROVJERA ISPUNJAVANJA FORMALNIH UVJETA JAVNOG NATJEČAJA


Provjeru ispunjavanja formalnih uvjeta javnog natječaja provodi Povjerenstvo za otvaranje prijava. U postupku provjere ispunjavanja formalnih uvjeta provjerava se:
· je li prijava dostavljena na pravi natječaj i u zadanome roku,
· je li zatraženi iznos sredstava unutar financijskih pragova postavljenih u natječaju, 

· jesu li dostavljeni, potpisani i ovjereni svi obvezni obrasci te

· jesu li ispunjeni drugi formalni uvjeti javnog natječaja.


Nakon provjere svih pristiglih i zaprimljenih prijava u odnosu na propisane uvjete javnog natječaja Povjerenstvo izrađuje popis svih prijavitelja koji su zadovoljili propisane uvjete, čije se prijave stoga upućuju na ocjenjivanje.


Prijave koje ne budu ispunjavale uvjete javnog natječaja biti će odbijene, a korisnici će o toj činjenici biti obaviješteni pisanim putem u roku od osam dana. Korisnici imaju pravo osam dana od dana prijema obavijesti, podnijeti prigovor općinskoj načelnici koja će odlučiti o istome, odnosno prigovor prihvatiti ili odbiti.


U slučaju prihvaćanja prigovora, prijava će biti upućena u daljnju proceduru.

VII. OCJENJIVANJE PRIJAVA

Povjerenstvo za ocjenjivanje ocjenjuje programe/projekte temeljem obrasca za procjenu koji je sastavni dio Natječajne dokumentacije.


Temeljem provedene administarstivne provjere prijavljenih programa/projekata (u odnosu na propisane uvjete natječaja) i procjene kvalitete prijava koje su zadovoljile propisane uvjete natječaja, Povjerenstvo za ocjenjivanje će sastaviti prijedlog Odluke o dodjeli sredstava, prema bodovima koje su postigli u procesu procjene. 


Pisanim putem će se obavjestiti svi prijavitelje koji nisu zadovoljili o razlozima odbijanja njihove prijave, nakon što Povjerenstvo za ocjenivaje donese prijedlog Odluke o dodjeli sredstava, na koju prijavitelj ima pravo prigovora (u roku 8 dana od objave) te će se istekom roka za prigovore i odgovore na prigovore, donijeti konačna odluka o dodjeli sredstava koju donosi općinska načelnica Općine Hlebine na prijedlog Povjerenstva za ocjenjivanje.

VIII. OBAVIJEST O DONESENOJ ODLUCI O DODJELI FINANCIJSKIH SREDSTAVA


Svi prijavitelji bit će obaviješteni o donesenoj Odluci o dodjeli financijskih sredstava projektima/programima u sklopu javnog natječaja, te o razlozima odbijanja prijave.


Nakon objave prijedloga Odluke o dodjeli sredstava prijavitelji imaju pravo podnijeti prigovor  u roku 8 dana, ali ne na predloženi iznos sredstava ili neodobravanje sredstava, već samo na  natječajni postupak.

IX. ZABRANA DVOSTRUKOG FINANCIRANJA

Za (su)financiranje programa/projekata koje se već financiraju iz nekog javnog izvora i po posebnim propisima - kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora. 

Posebno se zabrana dvostrukog financiranja odnosi na programe/projekte koje će se (su)financirati putem drugih javnih izvora, a dokazuje se dopunjavanjem izjave.

Podnositelj zahtjeva popunjavanjem Obrasca 3 daje pismenu izjavu pod materijalnom i kaznenom odgovornošću o nepostojanju dvostrukog financiranja. 

X. SKLAPANJE UGOVORA O (SU)FINANCIRANJU 

Sa prijaviteljima kojima su odobrena financijska sredstva Općina će potpisati ugovor o (su)financiranju u roku od 30 dana od dana donošenja odluke o financiranju.
XI. POPIS NATJEČAJNE DOKUMENTACIJE:
Javni natječaj 

1. Upute za prijavitelje, 

2. Opisni obrazac prijave programa ili projekta (Obrazac 1),
3. Obrazac proračuna programa ili projekta (Obrazac 2),
4. Izjava o nepostojanju dvostrukog financiranja (Obrazac 3),
5. Izjava o ispunjenju obveza iz svih prethodno sklopljenih ugovora o financiranju (Obrazac 4),
6. Popis priloga koje je potrebno priložiti uz prijavu (Obrazac 5),
7. Obrazac za ocjenu vrijednosti/kvalitete programa ili projekta (Obrazac 6),
8. Obrazac ugovora (Obrazac 7),
9. Obrazac opisnog izvještaja programa ili projekta (Obrazac 8),
10. Obrazac financijskog izvještaja programa (Obrazac 9).

